На основу члана 55. став 1. тачка 2), 57. и 60. Закона о јавним набавкама (“Сл. гласник РС”, бр. 124/2012, 14/2015 и 68/2015) Туристичка организација “Подгорина“ ,www.topodgorina.com објављује

**ПОЗИВ**

**за подношење понуде**

Предмет јавне набавке, број 26/2018, која се спроводи у поступку јавне набавке мале вредности је изнајмљивање, монтажа и демонтажа штандова за Сајам шљива 2018 Осечина, ознака из општег речника јавне набавке:39151100.

Право учешћа у поступку имају сви понуђачи који испуњавају услове предвиђене чл. 75. и 76.Закона о јавним набавкама и конкурсном документацијом наручиоца.

Конкурсном документацијом ближе су одређени услови за учешће у поступку, као и начин доказивања испуњености услова.

Критеријум за доделу уговора у овом поступку јавне набавке је најнижа понуђена цена.

Сви заинтересовани понуђачи могу бесплатно преузети конкурсну документацију на Порталу Управе за јавне набавке као и интернет страници Туристичке организације „Подгорина“ www.topodgorina.com.

Увид у конкурсну документацију, као и преузимање исте може се извршити и у просторијама наручиоца ТО „Подгорина“ , Карађорђева 59, сваког радног дана од 7,30 часова до 15,30 часова.

Рок за подношење понуда је 10 дана од дана објављивања позив за подношење понуда на порталу Управе за јавне набавке и интернет страници Туристичке организације „Подгорина“ Осечина, односно 02.07.2018.године до 12 часова.

Неблаговремена понуда се неће отварати и по окончању поступка отварања биће враћена понуђачу уз повратницу, са назнаком да је иста поднета неблаговремено.

Понуђач може да поднесе само једну понуду.

Понуде ће се отварати јавно, одмах по истеку рока за подношење понуда односно 02.07.2018. године у 12,30 часова .

Отварање понуда ће се обавити у просторијама наручиоца Туристичке организације „Подгорина“ Осечина, Карађорђева 59.

Сва заинтересована лица могу присуствовати отварању понуда.

Представници понуђача, пре почетка поступка отварања морају предати Комисији за јавну набавку писмено пуномоћје (овлашћење) за учешће у поступку отварања понуда, издато на меморандуму понуђача, оверено печатом и потписом овлашћеног лица и личну карту на увид.

Наручилац ће одлуку о додели уговора донети у року од 2(два) дана од дана од извршеног прегледа и стручне оцене понуда.

Наручилац задржава право да обустави поступак јавне набавке у било ком моменту пре закључења уговора.

Додатне информације се могу добити Светозар Гачић, Туристичка организација „Подгорина“ Осечина, од 8,30 до 15,30 часова , 014/452-311, е-mail : topodgorina@gmail.com